Uudessa paljastusvyyhdissä on tullut ilme että Marimekon suunnittelija Annika Rimala ei vastoin aikaisempaa luuloa keksinytkään raidallista paitaa vuonna 1968.

Tutkija Bo Hager oli ensimmäinen joka huomasi asian selatessaan tapansa mukaan vaimonsa nukkuessa tutkimusmielessä lukuisia julkaisujaan jotka käsittelevät merimiesten välistä ystävyyttä.

”Tajusin yhtäkkiä että merimiesten asuissa oli jotain etäisesti tuttua. Ensin en hahmottanut asiaa, mutta lähemmin tarkasteltuna tajusin että se oli ollut siinä koko ajan silmieni edessä: tumman ja vaalean vuorotteleva rytmi. Ei perkele! Raitapaita tunnettiin jo paljon ennen 60-lukua!”

Myös Suomen kansa on kohahtanut paljastuksesta.

”Ja ajatella että me käytettiin niitä raitapaitoja läpi koko 70-luvun” tuhahtaa Saaresmaan Jukka. ”Ei oltaisi käytetty jos oltaisiin tiedetty ettei tämä ole puhtaasti suomalainen avainlipputuote. Ei sitä toisaalta millään olisi voinut arvatakaan että raidallisia vaatteita voi olla myös ulkomailla, kun ei me ikinä käyty missään muualla kuin Leningradissa ja siellä taas oltiin ihan soossissa kokoajan”

Bo Hager kehottaa kuitenkin kaikkia suomalaisia malttiin ennen kun asiaan on saatu selvyys.

”Ymmärrän että tämä on vakava syytös. Tarvitsemme ehdottomasti enemmän tutkimusmateriaalia ennen kun asiaan voidaan ottaa kunnolla kantaa.”

Tutkija ilmoittaakin siirtyvänsä seuraavaksi tietokoneelle missä hän aikoo tutkia lukuisia merimiesaiheisia internetsivustoja aina pikkutunneille saakka.